CELEX: 62014TN0409
Language: hr
Date: 2014-06-02 00:00:00
Title: Predmet T-409/14: Tužba podnesena 2. lipnja 2014. – Marcuccio protiv Suda

28.7.2014   
            
            
               HR
            
            
               Službeni list Europske unije
            
            
               C 245/30
            
         Tužba podnesena 2. lipnja 2014. – Marcuccio protiv Suda
   (Predmet T-409/14)
   2014/C 245/42
   Jezik postupka: talijanski
   
      Stranke
   
   
      Tužitelj: Luigi Marcuccio (Tricase, Italija) (zastupnik: G. Cipressa, odvjetnik)
   
      Tuženik: Sud Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku, neovisno o njezinom obliku, kojom je odbijena tužba koju je tužitelj podnio Sudu 22. siječnja 2014.
            
         
               —
            
            
               naloži tuženiku da tužitelju naknadi iznos od 25  000 eura, odnosno veći ili manji iznos koji Opći sud ocjeni poštenim i pravičnim, na ime popravljanja štete koju tužitelj smatra da je pretrpio zbog nerazumno dugog trajanja sudskog postupka koji je on započeo, odnosno na ime odštete zbog nerazumno dugog trajanja postupka o kojem je riječ.
            
         
               —
            
            
               naloži tuženiku naknadu svih troškova postupka koji je pokrenut povodom ove tužbe.
            
         
      Tužbeni razlozi i glavni argumenti
   
   Predmet ove tužbe su štete koje tužitelj smatra da je pretrpio zbog navodno pretjerano dugog trajanja postupka u predmetu T-236/02, Marcuccio protiv Komisije.
   U potporu svojoj tužbi tužitelj ističe dva tužbena razloga.
   
               1.
            
            
               Prvi tužbeni razlog temelji se na potpunom nedostatku obrazloženja kao i potpunom nedostatku ispitivanja te povredi dužnosti dobre uprave.
            
         
               2.
            
            
               Drugi tužbeni razlog temelji se na povredi zakona i očitoj pogrešci u ocjeni.